అది 1964 నాటి వరల్డ్ ఫెయిర్.
మామూలు మేళాని ఊహించుకోండి. దాన్ని ఒక రాకెట్ షిప్ లో పెట్టి
భవిష్యత్తులోకి పంపించారే అనుకోండి, అయినా కూడా మీరు దాని గొప్పతనాన్ని మించలేరు.
తిరిగి ఇంటికి వెళ్ళకుండా అక్కడే ఉండాలనిపించే ఫీల్డ్ ట్రిప్పులలో అది కూడా ఒకటి.
ఫ్యూచురామా టూకి స్వాగతం, రేపటి ప్రపంచానికి మార్గం ఇది.
-అద్భుతం. -చాలా బాగుంది. సూపర్ గా ఉంది.
నీళ్ళ అడుగున ప్రయాణించే రైళ్ళు ఖండాలను, వాణిజ్యాన్ని అనుసంధానిస్తాయి.
నాకు నీళ్ళ అడుగున ఉండాలని ఉంది.
పోస్ట్ తెచ్చుకోవాలంటే ఊపిరి బిగబట్టాలి.
నేను మామూలుగా కూడా అదే చేస్తాను. మా పోస్ట్ బాక్స్ పక్కనే చెత్త కుండీ ఉంది.
భవిష్యత్తులో ఉన్న చిట్టి చిట్టి జనాల్ని చూడండి.
హాయ్, చిట్టి చిట్టి జనాలు!
సరిగ్గా కూర్చో, హ్యారియట్.
రాక్షసి!
పరిగెత్తండి, చిట్టి చిట్టి జనాల్లారా! ఒక రాక్షసి మీ సిటీమీద దాడి చేయబోతోంది.
మిస్టర్ హొరేషియో, ఇక్కడ హ్యారియట్, జేనీలు గొడవ చేస్తున్నారు.
పిల్లలూ, గొడవ చేయకుండా కూర్చోండి.
ఈరోజు మనం చేస్తున్న ఆఖరి రైడ్ ని మీరు పాడు చేస్తున్నారు.
ఈరోజు మనం చూసిన వాటిని నమ్మగలరా?
రోబోట్ పనివాళ్ళు, ఎలక్ట్రిక్ కార్లు, శాటిలైట్లు!
అంతరిక్షం నుండి నేను ఎన్నింటి మీద నిఘా పెట్టచ్చో ఊహించండి.
అక్కడ కనిపించిన వింత ఆహారాన్ని నేను తినగలిగితే ఎంత బాగుండేది.
నా ఉద్దేశం, బెల్జియన్ వాఫుల్ అంటే ఏంటి?
నేను చెప్పేది జాగ్రత్తగా విను, అదొక వాఫుల్, ఇంకా అది బెల్జియం నుండి వచ్చింది.
వావ్.
సరే, పిల్లలూ. మీ అసైన్మెంట్ కోసం ఐడియాలను రాయడానికి ఈ సమయాన్ని ఉపయోగించండి.
ఇక్కడ మీరు చూసిన వాటిలో, మీకు భవిష్యత్తు పట్ల అన్నిటికంటే ఎక్కువ ఉత్సాహాన్ని కలిగించింది ఏది?
భవిష్యత్తు పట్ల నాకు ఎక్కువగా ఉత్సాహాన్ని కలిగించింది ఏంటా? ఓహ్, ప్రతీదీ.
అందరికీ ఐదు నిమిషాల సమయం ఇస్తున్నా. బాగా రాయండి.
భవిష్యత్తు పట్ల నాకు ఎక్కువగా ఉత్సాహాన్ని కలిగించింది ఏది?
అంతరిక్ష నౌకలు, ఎలక్ట్రిక్ టూత్ బ్రష్.
నేను ఎంచుకోలేకపోతున్నాను. దృష్టి పెట్టు, హ్యారియట్.
భవిష్యత్తు పట్ల నాకు అన్నిటికంటే ఎక్కువ ఉత్సాహాన్ని కలిగించిన విషయం ఏంటంటే...
నేను నమ్మలేకపోతున్నాను.
నా జీవితంలో మొదటిసారి,
అంటే భవిష్యత్తులో గొప్ప రచయిత కాబోతున్న హ్యారియట్ ఎం. వెల్ష్...
రాయలేక ఇబ్బంది పడుతోంది.
నాకు నచ్చినట్లు ఉండాలి నీకు నచ్చినట్లు ఉండాలి
మనకు నచ్చినట్లు ఉండాలి
నేను ఏదైతే కావాలనుకుంటున్నానో అదే అవుతాను
నాదే తుది నిర్ణయం
లేదు, నా జుట్టు కత్తిరించుకోను
నాకు నచ్చిందే వేసుకుంటాను
నాకు నచ్చినట్లుగా ఉండడం నాకిష్టం
నాకు ఇష్టం లేదు నీకు ఇష్టం లేదు
మేమేం చేయాలో చెబితే మాకు ఇష్టం లేదు
"రేపటి ప్రపంచం"
లూయిస్ ఫిట్జ్ హ్యూ రచనపై ఆధారపడింది
క్లాసులో నా ప్రజెంటేషన్ కోసం మంచి ఐడియా ఏంటో కనిపెట్టాలంటే,
నేను విషయాల్ని మరో కోణంలో చూడాల్సి ఉంటుంది.
బాగుంది. కానీ అక్కడే ఎందుకు ఆగావు?
కమాన్, ఫ్యూచర్. నీ సామర్థ్యం ఏంటో చూపించు.
కంగారుపడకండి. నాకు జెట్ ప్యాక్ లైసెన్స్ ఉంది.
నేను దిగాల్సిన చోటు వచ్చింది.
వావ్. భవిష్యత్తు నుండి టమాటో శాండ్విచ్.
చాలా రుచిగా ఉంది.
రోబోట్ గోలీ, మీకు భవిష్యత్తు పట్ల బాగా ఆసక్తి కలిగించేది ఏది?
ఆ ప్రశ్నకు నేను సమాధానం చెప్పకుండా నన్ను ప్రోగ్రాం చేశారు
ఎందుకంటే ఒక మంచి గూఢచారి తనంతట తానే సమాధానాలు వెతుక్కుంటుంది.
నాకు ఎక్కువ ఐడియాలు అవసరం లేదు, సరైనది ఒక్కటి చాలు.
ఇది పెద్ద విషయమే కాదన్నట్లు ప్రతి ఒక్కరూ రాసేస్తున్నారు,
చివరికి పింకీ వైట్ హెడ్ కూడా.
మిస్టర్ హొరేషియో.
నేను ముందుగా పూర్తి చేశాను. కాబట్టి ఎవరైనా ఇప్పటికీ ఇబ్బంది పడుతూ ఉంటే,
వాళ్ళకు నేను సాయం చేయగలను.
పోవమ్మా, మేరియన్.
భవిష్యత్తుకు దగ్గరగా ఉన్న ప్రదేశంలో, భవిష్యత్తు గురించి రాయలేకుండా
నేను భవిష్యత్తులో రచయితను ఎలా కాగలను?
టైం అయిపోయింది.
సరే, పిల్లలూ, మనం బయలుదేరడానికి ఇంకాస్త సమయం ఉంది.
"బెల్జియన్ వాఫుల్" తినాలని ఎవరికి ఉంది?
చాలా సరదాగా ఉంది.
అవును.
నువ్వు బానే ఉన్నావా, హ్యారియట్?
నేను బానే ఉన్నాను.
ఏయ్, నువ్వు నా ఫోటో తీశావా?
ఏయ్!
వెళ్దాం పద, హ్యారియట్. ఫ్యూచర్ వాఫుల్ మనకోసం ఎదురు చూస్తోంది.
నువ్వది చూశావా? ఏం చేశాడో చూడు.
అవును, హ్యారియట్. అనుమతి లేకుండా ఇతరులపై నిఘా పెట్టడం చాలా చెడ్డ పని కదా?
కదా? నేను అతన్ని ఫాలో అయ్యి కనిపెడతాను.
వద్దు. నువ్వు తిరగడానికి వెళ్ళావని మిస్టర్ హొరేషియో కనిపెడితే,
నీ భవిష్యత్తు ప్రమాదంలో పడుతుంది.
నువ్వు సరిగ్గా చెప్పావు, స్పోర్ట్. కాబట్టి నేను దొరికిపోకుండా చూడు.
ఓల్ గోలీ ఒకసారి, "ఏదైనా ఆధారం దొరికితే, దాన్ని అనుసరించు" అని చెప్పింది.
సారీ.
దొరికావు!
ఏం కావాలి?
నన్ను అడగకుండా నా ఫోటో ఎందుకు తీశావు?
నేను నీ ఫోటో తీయలేదు.
నేను నలిపి పడేసిన పేపర్ ని ఫోటో తీశావా?
నీకు నోట్ బుక్ పేపర్ కనిపిస్తోంది. నాకు నిజం కనిపిస్తోంది.
చెత్త, పగుళ్ళు, జనం పట్టించుకోని విషయాలే అసలైన కళ.
నేనొక ఫోటోగ్రాఫర్ ని.
నీకు అర్థం కాదు. నువ్వింకా చిన్నదానివే.
చిన్నదాన్నా? నీ వయసెంత, 14?
నేను వెళ్ళాలి. ఈ ఫెయిర్ లో ఉండాల్సి రావడమే నాకు నచ్చలేదు.
ఇప్పుడు నీతో ఉండాలని నేను అనుకోవడం లేదు.
నీకు అంత నచ్చకపోతే, మరి ఇక్కడ ఎందుకున్నావు?
మా అమ్మానాన్న కొడాక్ పెవిలియన్ లో పనిచేస్తున్నారు. వాళ్ళు జనాన్ని ఆకట్టుకోవడానికి షోలు చేస్తారు,
నేనేమో ఈ పిచ్చి ప్రదేశంలో నిజమైన కళ ఏమైనా కనిపిస్తుందేమో అని చూస్తుంటాను.
జనం ఒక మంచి భవిష్యత్తుని ఆశించడంలో పిచ్చితనం ఏముంది?
నాకు భవిష్యత్తుపై నమ్మకం లేదు.
నీలాంటి కఠినమైన వారిపై నాకు కూడా నమ్మకం లేదు.
ఫెయిర్ ని ఎంజాయ్ చేయి, అమ్మాయి.
చేస్తాను.
భవిష్యత్తు ఎంత గొప్పగా ఉండబోతోందన్న
విషయంపై నేను బహుమతి గెల్చుకునే వ్యాసం రాసినప్పుడు,
నీలాంటి వాడు కూడా దాన్ని నమ్ముతాడు.
ఒక మనిషికి, ఒక ఇటుకకీ బిడ్డ పుడితే, ఇప్పుడు నేను కలిసిన వాడిలా ఉంటాడు.
జేనీ! స్పోర్ట్!
యూ-హూ, మేరియన్! ఎక్కడున్నారు?
నేనొక బెంచి మీద నిలబడ్డాను. నన్ను గమనించండి.
ఏం చేయాలో తెలియట్లేదే!
ఏం రాయాలన్న ఆలోచనలో తప్పిపోయాను. ఇప్పుడు నిజంగానే నేను తప్పిపోయాను.
బెల్జియన్ వాఫుల్ స్టాండ్!
నీ పిచ్చి ఫోటోగ్రఫీ ఎలా సాగుతోంది?
ఆగు, నీ ఫోటోగ్రఫీ చెత్త అని నా ఉద్దేశం కాదు. నా ఉద్దేశం ఏంటంటే...
నీకేం కావాలి?
నేను మా క్లాసుతో పాటు ఉన్నాను, మేమొక వ్యాసం రాయాలి,
కానీ ఏం రాయాలో తేల్చుకోలేకపోతున్నాను.
అప్పుడే నిన్ను చూసి, "నన్ను అడగకుండా నా మీద ఎవరూ నిఘా పెట్టకూడదు" అనుకున్నాను.
కానీ ఈలోగా దారి తప్పిపోయాను.
మా క్లాసు పిల్లలు ఎక్కడున్నారో కనిపెట్టడానికి సాయం చేస్తావా?
చేయను.
నువ్వు మంచి వాడివి కాదని ఎప్పుడైనా ఎవరైనా చెప్పారా?
మా అమ్మానాన్న సాయపడగలరు. వెళ్లి అడుగుదాం.
ఓహ్, సరే. మంచిది.
ఇంతకీ నా పేరు హ్యారియట్.
చక్. నా పేరు చక్.
నేను భవిష్యత్తుని రుచి చూశాను, జేనీ.
ఇది బెల్జియం నుండి వచ్చింది, ఇదొక వాఫుల్.
అది ప్రపంచాన్ని మార్చేస్తుంది.
దృష్టి పెట్టు, స్పోర్ట్. మనం హ్యారియట్ ని కనిపెట్టాలి.
దృష్టి పెట్టు. మనం తనని కనిపెట్టాలి.
ఒక వాఫుల్ మీద క్రీంతో హ్యారియట్ పేరు రాసి షాపులో వదిలి పెట్టాను.
దానికింద ఒక టిష్యూ ఉంచాను, దానిపై ఇలా రాశాను, "మమ్మల్ని..."
హ్యారియట్ నీ కోసం జేనీ...
నేను రాసిన టిష్యూ అదేనా?
స్పోర్ట్, హ్యారియట్ ఇప్పుడు మనల్ని ఎలా కనిపెడుతుంది?
పైన కనిపిస్తోంది ఈ ప్రపంచంలోనే
అత్యంత ఫేమస్ సర్కస్ జోకర్ అని మీరు గుర్తు పట్టొచ్చు.
చక్కగా నవ్వండి, జోకర్ గారూ.
ఇప్పటి వరకూ డెవలప్ చేయని అతి పెద్ద ఫోటోలో మీరు ఉన్నారు.
ఈ ఫెయిర్ మొత్తంలో అన్నిటికంటే ఎత్తులో ఉన్న ఒకే ఒకటి రాయల్ టైర్ జెయింట్ వీల్.
చక్.
హాయ్, బంగారం.
సాయంత్రం వరకూ కనిపించవని అనుకున్నామే.
అది కూడా ఒక ఫ్రెండ్ తో కలిసి రావడం బాగుంది.
నా పేరు హ్యారియట్ ఎం. వెల్ష్, నేను చాలా బాగున్నాను. థాంక్యూ.
అలాగే తను తప్పిపోయింది కూడా. మీరు సాయం చేయగలరా?
ఓహ్, అయ్యో!
అదీ, మేము టూర్ మధ్యలో ఉన్నాం.
కానీ కంగారుపడకమ్మా. మాకంటే బాగా చక్ కి ఈ చోటు గురించి తెలుసు.
చక్, బంగారం, తనని సెక్యూరిటీ స్టేషన్ కి తీసుకెళ్ళు.
అలాగే.
నువ్వు భయపడాల్సింది ఏమీ లేదు.
బై, బంగారం.
ప్రశాంతంగా ఉండు, బాబూ. ఎక్కువగా అలిసిపోకు.
నాన్నా, ఆపండి. ఏం చేయాలో నాకు తెలుసు.
పదా, హ్యారియట్. మనం చాలా దూరం వెళ్ళాలి.
అది ఈ ఫెయిర్ కి అటువైపు ఉంది.
సరే. బహుశా ఒకసారి మొత్తం చూస్తే నాకేదైనా మంచి ఆలోచన వస్తుందేమో.
నువ్వు వింత అమ్మాయివి, హ్యారియట్.
అయితే నీకు ఇప్పటికీ అవకాశం ఉందన్నమాట.
నా వెంటే ఉండు. ఏదైనా నేర్చుకుంటావేమో!
మొదటి పాఠం. ఈ ఫెయిర్ దేని గురించని నీ ఉద్దేశం?
-ప్రపంచ శాంతి కోసం? -తప్పు!
డబ్బు సంపాదించడం కోసం ప్రపంచం నలుమూలల నుండీ జనం ఇక్కడికి వస్తారు.
ఫ్యూచర్ లెమన్ జ్యూస్ ని ఎంజాయ్ చేయండి
ఈ ప్రదేశమంతటా కంపెనీలు...
స్విస్ సావనీర్స్
...అనేక యాడ్స్ పెట్టి ఏదోకటి అమ్మాలని చూస్తాయి.
ఇవన్నీ చాలా ముఖ్యమైన, సీరియస్ విషయాలు, హ్యారియట్.
నువ్వు రాసుకోవడం మంచిది.
ఇవన్నీ నేను రాసుకుంటే, నాకు ఎఫ్ గ్రేడ్ ఇచ్చి,
"రచయిత కావాలన్న ఆలోచనని ఎప్పటికీ మర్చిపో" అని చెబుతారు.
ఇక్కడున్న ఈ మేధావులు ఎవరికీ భవిష్యత్తులో ఇదంతా జరుగుతుందో
లేదో ఎలాగైతే తెలీదో నీకు కూడా అది కచ్చితంగా తెలీదు.
నీకు అన్నీ తెలుసా?
వర్తమానంలో బతికితే, తర్వాత ఏం జరగబోతోందో తెలుసుకోవాల్సిన
అవసరం ఉండదని మాత్రం తెలుసు. ఇప్పుడు ఏమనిపిస్తోంది?
బాబోయ్! వ్యాసం కోసం నేను ఏదో ఒకటి ఆలోచించకపోతే,
నా తల ఒక కోన్ లాగా మారే వరకూ
మిస్టర్ హొరేషియో నాచేత డన్స్ టోపీ పెట్టిస్తారు.
అది భవిష్యత్తులో జరగబోయే విషయం. ఇప్పుడు నీకు ఏమనిపిస్తోంది?
అదీ,
ప్రస్తుతం
ఎండగా ఉంది.
జనం నవ్వుతున్నారు.
నా జుట్టు చక్రాల వాసన వస్తోంది.
తర్వాత ఏం జరుగుతుందో అని కంగారుపడడం కంటే ఇది మంచిదే కదా?
వెళ్దామా?
సరే, వెళ్దాం.
స్విస్ సావనీర్స్
అయ్యో, ఈ చెత్త చూడు.
ఇది పెట్టుకునే వాళ్ళు వెధవలు అయ్యుంటారు.
సరే, మీరందరూ నేను చెప్పేది వింటున్నారో లేదో పరీక్షిస్తాను.
నేను ఎప్పుడూ శ్రద్ధగానే వింటున్నాను.
మిస్ హాతోర్న్, దయచేసి నా విలువైన వస్తువులను మోసుకొస్తావా?
ఇక్కడ ప్రదర్శించిన వాటిని రూపొందించిన డిజైనర్లలో ఒకరి పేరు ఎవరైనా చెప్పగలరా?
మిస్ వెల్ష్, నువ్వు చెప్పు.
దొరికిపోయాం. దొరికిపోయాం.
నేను ఎదురుచూస్తున్నాను, మిస్ వెల్ష్.
చార్లెస్ ఈమ్స్, మిస్టర్ హెచ్.
కరెక్ట్. బాగా చెప్పావు, మిస్ వెల్ష్. కనీసం ఒకరైనా శ్రద్ధగా వింటున్నందుకు సంతోషంగా ఉంది.
నువ్వు హ్యారియట్ లాగా మాట్లాడగలవని నాకు తెలీదు.
ఇప్పటివరకూ నాక్కూడా తెలీదు.
భయపడినప్పుడు నా గొంతు అలా మారిపోతుందనుకుంటా.
సెక్యూరిటీ వాళ్ళు అక్కడున్నారు.
ఏంటిదంతా?
దీన్ని చూసి భవిష్యత్తు గురించి ఉత్సాహపడకుండా ఎలా ఉండగలవు?
వీడియో ఫోనా?
మాట్లాడేటప్పుడు ఒకరి మొహాలు ఒకరు చూసుకోవడానికి జనం ఇష్టపడతారని అనుకుంటున్నావా?
ఖచ్చితంగా!
ఫోన్లో తను పకపకా నవ్వే నవ్వు వినడానికి బదులుగా
నా జోకులు విని జేనీ ఎలా నవ్వుతుందో చూడాలని అనుకుంటాను.
అయితే, నీకు వేరే ఐడియాలు ఉన్నాయా?
లేవు.
ఈ ప్రపంచంలోనే ఇది అత్యంత ఫ్యూచరిస్టిక్ గా ఉన్న చోటిది.
అయినప్పటికీ ఏమీ తోచడం లేదా?
నువ్వు నిజమైన రచయితవి అయినప్పుడు, నీ ఆలోచనలు ఏదో ఒక దాని గురించి ఉండకూడదు.
ఇతరులు చూడలేని దృష్టికోణం నుండి నువ్వు విషయాల్ని చూడగలగాలి.
అవును.
అంటే సరైన కోణం నుండి ప్రపంచాన్ని బంధించగలగడం అన్నమాట,
అది నువ్వు మాత్రమే చేయగలవు, సరేనా?
కొన్నిసార్లు సరైన విధంగా ఆలోచించాలంటే చాలా ఒత్తిడిగా అనిపిస్తుంది.
ఆలోచనల్ని మాటల్లో రాయడం చాలా సులభం. పేపర్ తో మాట్లాడినట్లే.
అవునా, అంత తేలిక అయితే,
భవిష్యత్తు గురించి నీకు ఉత్సాహంగా అనిపిస్తున్న విషయమేంటో నువ్వు రాయి,
నేను ఈ మేళాని ఫోటోలు తీస్తాను, సరేనా?
ఎవరు బాగా చేస్తారో వాళ్ళు గెలిచినట్లు.
సరే అయితే. నాకు ఓకే.
-దాన్ని జాగ్రత్తగా చూసుకో. -దాన్ని జాగ్రత్తగా చూసుకో.
నేను నీ ఫోటో తీసుకోవచ్చా?
ఫోటోనా? అదేమీ బాగోదు.
హ్యారియట్.
అనుకోకుండా నొక్కాను.
టైం అయిపోయింది. చూసుకుని ఏడువు.
వీటిలో జీవం ఉట్టిపడుతోంది. మొదటిసారైనా బాగా తీశావు.
థాంక్స్. ఇప్పుడు నీ వంతు.
"భవిష్యత్తు ఒక చెత్త"?
ఈ చోటులో నీకు ఇంకేమీ కనిపించలేదా?
దాని గురించి ఆలోచించు, హ్యారియట్.
భవిష్యత్తు ఎలా ఉన్నా, అందులో చెత్త లేకుండా ఉంటుందా.
అంటే ఆ చెత్తని శుభ్రం చేయడానికి స్వీపర్లు ఉంటారన్నమాట.
ఆగు. నువ్వు చెప్పేది...
భవిష్యత్తులో ఖచ్చితంగా స్వీపర్లు ఉంటారు.
కాదు. భవిష్యత్తు ఖచ్చితంగా చెత్తే.
-స్వీపర్లు. -చెత్త.
రెండూ ఎందుకు కాకూడదు?
భవిష్యత్తు చెత్తది, స్వీపర్లది ఎందుకు కాదు?
నాకు నచ్చింది. ఇదే నిజం.
భవిష్యత్తు చెత్తది, స్వీపర్లది! భవిష్యత్తు చెత్తది, స్వీపర్లది!
మీరిది విన్నారా? భవిష్యత్తు చెత్తది, స్వీపర్లదట!
-టైం ఎంతయింది? -నాలుగున్నర.
నేను సమయానికి చేరుకోలేను. మనం సెక్యూరిటీ స్టేషన్ దగ్గరలో ఉన్నామా?
ఇంకా ముందుకి వెళ్ళాలి, మీ క్లాసుని మనంతట మనమే కనిపెట్టే అవకాశం ఉన్నప్పుడు, పోలీసుల దగ్గరికి వెళ్ళడం ఎందుకు?
మనం ఏదైనా ఎత్తైన ప్రాంతానికి వెళితే చాలు.
కొడాక్ పెవిలియన్ కంటే ఎత్తైనది ఏమిటని మీ నాన్న చెప్పారు కదా...
జైంట్ వీల్!
వెళ్దాం పద, చక్! ఎవరు ముందు వెళ్తారో చూద్దాం.
హేయ్, చూడు. అతను మీ టీచర్ కదూ?
ఏయ్!
ఏయ్, పరిగెత్తకూడదు!
అవును, పరిగెత్తకూడదు!
మనం చెప్పింది వాళ్ళకి అర్థమయింది కదా!
ఖచ్చితంగా.
నువ్వు బానే ఉన్నావా?
బానే ఉన్నాను. కొద్దిగా ఊపిరాడలేదు అంతే. కాసేపు కూర్చుందామా?
కూర్చోడానికి నాకో మంచి చోటు తెలుసు.
ఎంజాయ్.
ఇప్పుడు... నీకిప్పుడు బానే ఉందా?
బానే ఉన్నానని చెప్పాను కదా.
సరే.
నీకు బాగోకపోయినా నాకు చెప్పు, పరవాలేదు.
మీ క్లాసు పిల్లలు ఎక్కుడున్నారో వెతుకు.
మనం చేయాల్సిన పని అదే కదా?
అది, కానీ...
నా గురించి కంగారుపడడం మానుకో. నాకది నచ్చని విషయం.
నేను బానే ఉన్నాను.
అతను చెప్పిన విధానాన్ని బట్టి నాకు తెలిసింది.
అంటే, "నాకు అస్సలు బాగోలేదు" అని అర్థం.
నేను చక్ కి సాయం చేయాలని అనుకున్నాను,
కానీ వ్యాసం రాయలేకపోయినట్లే, ఇప్పుడు ఏం మాట్లాడాలో అర్థం కావట్లేదు.
అదిగో మా క్లాస్.
అటెండెన్స్ పిలిచేలోగా నేను అక్కడికి చేరుకోకపోతే, నా పని అయినట్లే.
లేదు, ఇలా జరగడానికి వీల్లేదు. నేను దీన్లోంచి కిందికి దిగాలి!
నేను నా అసైన్మెంట్ మొదలు కూడా పెట్టలేదు.
నువ్వు కంగారు పడుతున్నావు.
నీకు మిస్టర్ హొరేషియో గురించి తెలీదు. మా అమ్మానాన్నల్ని పిలుస్తారు.
బహుశా పిలుస్తారేమో.
బహుశా నువ్వు సమస్యల్లో పడొచ్చు, పరీక్షల్లో ఫెయిల్ అవ్వొచ్చు, లేదా నిన్ను మిలిటరీ స్కూలుకు పంపొచ్చు.
కానీ కంగారుపడడం వల్ల ఏవీ చక్కబడవు.
కంగారుపడడం వల్ల బాధ కలుగుతుంది. నన్ను నమ్ము. నాకు తెలుసు.
ఎలా?
ఎందుకంటే...
ఎందుకంటే నా భవిష్యత్తు ఎలా ఉంటుందా అని కొన్నిసార్లు కంగారుపడుతూ ఉంటాను.
నీకు భవిష్యత్తుపై నమ్మకం లేదని చెప్పినట్లున్నావు.
నాతో చెప్పించకు. వినడానికి అతిగా అనిపించొచ్చు, కానీ...
నాకు గుండె జబ్బు ఉంది.
కాబట్టి కొన్నిసార్లు నేను భవిష్యత్తు గురించి కంగారుపడుతూ ఉంటాను.
ప్రస్తుతం జరుగుతున్న వాటినే నేను నమ్మగలను.
ఇదే... ఇదే నాకు స్ఫూర్తిని అందిస్తుంది.
చక్ తల్లిదండ్రులు అంతగా కంగారుపడడానికి కారణం ఇదేనన్నమాట,
తనకి ఊపిరి అందకపోవడానికి, ఇంకా...
తను ఒంటరిగా ఉండడానికి కారణం ఇదేనన్నమాట.
అతను, అతని కెమెరా. ఎక్కడ గాయపడతానో అని భయపడుతున్నాడు.
ఈరోజు పూర్తయిందంటే నమ్మలేకపోతున్నాను.
ఆయన ఏడుస్తున్నారా?
అటెండెన్స్.
నేను అందర్నీ లెక్కబెడుతూ ఉంటే నాకు సాయంగా పేర్లు ఎవరు పిలుస్తారు?
ఆ పని స్పోర్ట్ చేస్తే బాగుంటుంది, మిస్టర్ హొరేషియో.
అన్నిపేర్లూ.
నేను పేర్లు పిలుస్తూ హ్యారియట్ లాగా నటించలేను.
నెమ్మదిగా పిలువు, స్పోర్ట్.
నువ్వు నీ జీవితంలో ఎప్పుడూ మాట్లాడనంత నెమ్మదిగా మాట్లాడు.
నేను ఇప్పటివరకూ ఈ రైడ్ ఎక్కలేదు.
ఇక్కడి నుండి ఫెయిర్ మరీ అంత దారుణంగా ఏమీ లేదులే.
నువ్వు చేయాల్సిందల్లా దాన్ని వేరే కోణం నుండి చూడడమే.
అలా అని నాకు ఎవరో చెప్పారు.
మంచి సలహా.
మీ క్లాసుని సరైన సమయంలో కనిపెట్టలేకపోయినందుకు సారీ.
భవిష్యత్తులో ఏం జరుగుతుందో తెలీదు, కానీ ఏం జరిగినా పరవాలేదని నువ్వు నాకు నేర్పించావు.
కాబట్టి ఇక కంగారేమీ లేదు.
వర్తమానంలో జీవించాల్సిన సమయం వచ్చింది!
నీతో.
సరే, థాంప్సన్?
ఉన్నాను.
ఇక్కడే ఉన్నాడు. మరి తనాకా ఉన్నాడా?
ఉన్నాను.
వాల్డన్?
త్వరగా, స్పోర్ట్. బస్ వచ్చే టైం అయింది.
ఏంటి సంగతి, స్పోర్ట్? తర్వాతి పేరు వెల్ష్, హ్యారియట్ ఎం.
వావ్! నా బుర్ర పనిచేయట్లేదు.
తన పేరు పిలువు.
వెల్ష్, హ్యారియట్.
-జెయింట్ వీల్ మీద ఉందా? -ఏంటి?
మిస్టర్ హొరేషియో... చూడండి, నేను హ్యారియట్ తరపున మాట్లాడాలని అనుకోవట్లేదు.
కానీ నువ్వు హ్యారియట్ తరపునే మాట్లాడావు.
వరల్డ్ ఫెయిర్ చూడ్డం పూర్తవలేదని తను నాతో చెప్పింది,
జేనీకి, నాకూ కూడా అలాగే అనిపిస్తోంది.
నేను వింటున్నాను, చెప్పు.
ప్రపంచంలోనే అతి ఎత్తయిన జెయింట్ వీల్ ఎక్కకుండా,
వరల్డ్ ఫెయిర్ కి వెళ్లి వచ్చామని ఎలా చెప్పుకోవాలి?
పిల్లలూ, జెయింట్ వీల్ ఎక్కుదాం పదండి!
బస్ సంగతేంటి?
మంచి ఐడియా, మిస్ హాతోర్న్.
నా విలువైన వస్తువులన్నీ తీసుకెళ్ళి బస్సులో పెట్టు,
మేము వెంటనే వచ్చేస్తాం.
ఆగండి. నేనూ వస్తాను.
వావ్! ఇది నిజంగా ఊగుతోంది.
హ్యారియట్, వాళ్ళు నీ క్లాసు పిల్లలే కదూ?
నేను చూడలేను.
వాళ్ళు బస్ ఎక్కుతున్నారా? ఇక్కడి నుండి వెళ్ళిపోతున్నారా?
అలా జరగట్లేదు.
మంచి ఐడియా, హ్యారియట్. నేనే ఈ ఆలోచన చేసి ఉండాల్సింది.
థాంక్యూ అనుకుంటా.
హాయ్ ఫ్రెండ్స్! ఏం చేశారో తెలీదు గానీ, నా జీవితాన్ని కాపాడారు.
బెల్జియన్ వాఫుల్స్ కొనిపెట్టి బదులు తీర్చుకో!
నీ ఫ్రెండ్స్ నీ గురించి బాగా పట్టించుకుంటారు.
నేను గొప్ప దాన్నని చెప్పానుగా.
నువ్వు కూడా గొప్ప వాడివి, చక్.
హ్యారియట్, నేను నీ ఫోటో తీసుకోవచ్చా?
నువ్వు నిజంగా బానే ఉన్నావా? నువ్వు మనిషి ఫోటో తీయాలని అనుకుంటున్నావా?
నేను నిజమైన వ్యక్తి ఫోటో తీయాలని అనుకుంటున్నాను.
నేను దాన్ని, "హ్యారియట్, ది రైటర్" అని పిలుస్తాను.
నువ్వు చేయాల్సిందల్లా అడగడమే.
వ్యాసంలో ఏం రాయాలో నాకు మొత్తానికి తెలిసిపోయింది.
నాకు భవిష్యత్తు పట్ల ఎక్కువగా ఉత్సాహాన్ని కలిగించింది ఏది? అదీ ప్రశ్న.
కానీ ఫెయిర్ లో ఆరోజు తర్వాత, నేను మరింత అద్భుతమైన విషయాన్ని కనుగొన్నాను,
అదేంటంటే వర్తమానంలో జీవించడం.
భవిష్యత్తు ఎన్నోవిధాలుగా ఉండే అవకాశం ఉంది,
కానీ అందులో అధిక భాగం మీకు తెలియందే ఉంటుంది.
తెలియక పోవడం నుండే ఎంతో భయం పుడుతుంది.
ఒకవేళ నా కలలు నిజం కాకపొతే? ఏదైనా అనుకోనిది జరిగితే?
నేను ఒంటరిని అయిపోతే?
కానీ ఒకవేళ వర్తమానంలో జీవిస్తే,
మీ సామర్థ్యాల్ని సవాలు చేసే స్నేహితుడు ఎవరైనా దొరికే అవకాశం ఉంది.
"భిన్నంగా ఆలోచించేలా, అసలైనది సృష్టించేలా చేసేవాడు.
విషయాల్ని వేరే కోణంలో ఎలా చూడాలో తెలియజేసే వాడు.
ఎందుకంటే భవిష్యత్తు మొత్తం ఊహాజనితమే.
కాబట్టి ఎవరో వచ్చి ఏదో చేస్తారని ఎదురు చూడకుండా
మీరే దాన్ని బాగా మలుచుకోవచ్చు.
కలిసికట్టుగా."
టాప్ సీక్రెట్
సబ్ టైటిల్స్ అనువదించింది: రాధ